Document ID: 32000R1388

Kommissionens forordning (EF) nr. 1388/2000
af 29. juni 2000
om ændring af forordning (EØF) nr. 2168/92 om gennemførelsesbestemmelser for de særlige foranstaltninger til fordel for De Kanariske Øer med hensyn til læggekartofler (foreløbig opgørelse)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer(1), senest ændret ved forordning (EF) nr. 1305/2000(2), særlig artikel 3, stk. 4, og
ud fra følgende betragtninger:
(1) I henhold til artikel 2 og 3 i forordning (EØF) nr. 1601/92 blev mængden i den foreløbige forsyningsopgørelse for De Kanariske Øer med hensyn til læggekartofler fastsat i Kommissionens forordning (EØF) nr. 2168/92(3), senest ændret ved forordning (EF) nr. 1414/1999(4), på grundlag af øernes behov og under hensyntagen til bl.a. de traditionelle handelsstrømme.
(2) I henhold til artikel 3, stk. 2, i forordning (EØF) nr. 1601/92 skal støtten til De Kanariske Øers forsyning med læggekartofler fra resten af Fællesskabet fastsættes, så det sikres, at forsyningen for den endelige bruger sker på betingelser, der svarer til den fordel, der følger af tredjelandenes fritagelse for importtold for læggekartofler. Støtten bør fastsættes bl.a. under hensyntagen til omkostningerne ved forsyning fra verdensmarkedet.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
I forordning (EØF) nr. 2168/92 foretages følgende ændringer:
1) Artikel 1 affattes således:
"Artikel 1
I forbindelse med anvendelsen af artikel 2 og 3 i forordning (EØF) nr. 1601/92 fastsættes den mængde, der er omfattet af den foreløbige forsyningsopgørelse for læggekartofler henhørende under KN-kode 0701 10 00, og for hvilken der indrømmes fritagelse for importtold ved import til De Kanariske Øer eller ydes EF-støtte for produkter fra det øvrige Fællesskab, i bilaget."
2) Artikel 2 affattes således:
"Artikel 2
Den støtte, der er fastsat i artikel 3, stk. 2, i forordning (EØF) nr. 1601/92 for forsyning i overensstemmelse med den foreløbige opgørelse af De Kanariske Øer med læggekartofler, der stammer fra Fællesskabet fastsættes i bilaget."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. juni 2000.

Labels: 3
17
19
18